अरविंद केजरीवाल ने बीजेपी पर निशाना साधते हुए कहा कि आज हम लोग अपने घरों में महफूज हैं क्योंकि बॉर्डर पर हर धर्म का सैनिक कुर्बानी दे रहा है। और ये सैनिक इसलिए अपनी कुर्बानी नहीं दे रहे कि इस मुल्क में जाति और मजहब के नाम पर नफरत पैदा की जाए या इस मुल्क को जाति और मजहब के नाम पर बांटा जाए। लेकिन आज केंद्र में ऐसी सरकार है जो लोगों में नफरत फैलाने की कोशिश कर रही है। लोगों को बांटने की कोशिश कर रही है।